Увыт айдынъ 21 А.-Х. Ш. Джанибеков атлы мектебте Сулейман кызы Кумисхан Камалова 6 «А», «Б», «В» класслар ара КВН (Кувнак эм тапкыр окувшылардынъ куьби) деген ярыс озгарды.

Окытувшы оьзининъ кирис соьзин ана тилдинъ байрам куьнине багыслап, Оразбай кызы Кадриядынъ «Ногайыма» деген ятлавын яттан окып эситтирди.

Ярыс-ойында катнасатаган уьш куьппен танысув ман басланды. 1 куьп «Маьметекей», 2 куьп «Шаьбден», 3 куьп «Юлдызлар». Ярыс бек кызыклы аьлде оьтти. Аьр бир куьп оьз оьнерлерин бар яктан коьрсетти. Сулейман кызы Кумисхан Камалова ана тил эм адабият ягыннан окувшылардынъ билимлерин тергер уьшин коьп туьрли соравлар берип яваплар алды. Оннан баска болып ата-бабаларымыздынъ терен маьнели, акыллы айтувларын эм такпакларын айтып эситтирдилер. Ярыс кыза берип бизим бизим белгили шаьйделердинъ эм язувшылардынъ ятлав садыраларына коьшти. Занъырады ногайлардын йырлары. Аккувдай болып канатларын кенъ яйып кеделер эм кызлар халктын биювлерин коьрсеттилер.

Окувшылардынъ логикалык ойларын тергев уьшин яшавдынъ туьрли якларына келистирип берилген соравларага аьр куьптинъ катнасувшылары тез явап бермеге алгасадылар. «Юлдызлар» деген куьп аьруьв, кара туьсли коьйлеклер кийип, уьстине юлдызлар ябыстырып ярасык болып ортага шыктылар. Сулейман кызы Кумисхан Камалова ярысты битире келип С. Аджиковтынъ ятлавы ман тамамлаганда окытувшыдынъ ярыска салган мырадына етти деп санадым.